open-index/open-wikipedia-markdown huggingface dataset:
Atomizer

***Atomizer*** é o álbum de estrea da banda estadounidense de punk rock Big Black, editado o 1 de xaneiro de 1986 a través do selo Homestead Records.

Foi publicado en CD, co EP *Headache* e o sinxelo "Heartbeat", co nome ''The Rich Man's Eight Track Tape*, onde se eliminou a canción instrumental "Strange Things", ademais do libreto do LP orixinal. Isto débese á aversión de Steve Albini ao formato CD.

## Sinxelos 
Unha canción do álbum, "Big Money", foi lanzada como cara b do sinxelo "Il Duce" antes da edición de *Atomizer*. Homestead Records tamén publicou "Big Money" e "Il Duce" como a cara a dun disco de 12", con tres temas ao vivo na cara b (incluída a versión en directo de "Cables", que aparecería en *Atomizer*) co acordo de que o 12" se usase só par propósitos promocionais. O selo enviou o 12" de promoción a emisoras de radio, e despois vendeu copias extra fóra de Chicago, a cidade de Big Black, agardando que a banda non se enterase. Cando o fixo, Big Black deixou Homestead e fichou por Touch and Go Records.

## Continuación e lanzamentos en CD 
No ano seguinte ao lanzamento de *Atomizer*, Big Black gravou o seu EP de catro cancións *Headache* e publicouno cun adhesivo que dicía, "Atención! Non tan bo como *Atomizer*, así que non te fagas ilusións". O mesmo adhesivo tamén aparece nalgunhas copias do EP de Sonic Youth *Master=Dik*. Ese mesmo ano *Atomizer* foi recompilado nun CD xunto co EP *Headache* e o sinxelo "Heartbeat" co nome de *The Rich Man's Eight Track Tape.'' O CD omitiu o tema 9 "Strange Things", así como a arte e o libreto dos discos orixinais. No seu lugar, Steve Albini expresou o seu desgusto xeral co formato CD no libreto dicindo, "Este disco compacto, compilado para explotar a aqueles de vostedes o suficientemente crédulos como para posuír o bastardo sistema de música dixital de primeira xeración, contén masters completamente analóxicos. Os discos compactos son bastante duradeiros, sendo esta a súa única vantaxe sobre os medios musicais reais. Debe aproveitar cada oportunidadi para rascalos, tomarlles pegadas dactilares e comer sándwiches de ovo e touciño neles. Nov se preocupe pola súa lonxevidade, xa que Philips declararaos obsoletos cando comece a seguinte fase da bonanza tecnolóxica que exprime o mercado".

## Listaxe de cancións 
## Notas
Ricardo Quaresma

**Ricardo Andrade Quaresma Bernardo**, nado o 26 de setembro de 1983 en Lisboa, é un futbolista portugués. Xoga de centrocampista e actualmente xoga no FC Porto.

## Palmarés 
### Club 
;Sporting
* Primeira Liga: 2001–02
* Taça de Portugal: 2002
* Supertaça Cândido de Oliveira: 2002

;Porto
* Primeira Liga: 2005–06, 2006–07, 2007–08
* Taça de Portugal: 2006
* Supertaça Cândido de Oliveira: 2004, 2006
* Copa Intercontinental: 2004

;Chelsea
* FA Cup: 2008–09

;Internazionale
* UEFA Champions League: 2009–10
* Serie A: 2008–09, 2009–10
* Coppa Italia: 2009–10

;Beşiktaş
* Copa de Tuquía: 2010–11

## Véxase tamén 
### Ligazóns externas 
* Datos do xogador en soccedatabase.eu 
* Datos do xogador en soccerbase.com
Chris O'Donnell

'''Christopher Eugene "Chris" O'Donnell'*, nado o 26 de xuño de 1970 en Winnetka, Illinois, é un actor estadounidense. Interpretou a Robin en dous filmes de *Batman*, *Batman Forever* e *Batman e Robin*, a Charlie Simms en *Scent of a Woman*, a Finn Dandridge en *Grey's Anatomy* e a Peter Garrett en *Vertical Limit''.

## Filmografía 
## Véxase tamén 
### Ligazóns externas 
*
Port Vell

miniatura

O **Port Vell** (*Porto Vello*) é a parte máis antiga do Porto de Barcelona, na cidade de Barcelona, España. É onde naceu o porto artificial de Barcelona, con máis de dous mil anos de tradición. Sepárao do mar unha escollera, ata hai pouco un dos lugares predilectos de lecer popular da cidade.

Actualmente as instalacións do Port Vell están destinadas a embarcacións deportivas como o peirao do depósito e o peirao da Barceloneta. Tamén na parte central pódese atopar unha zona dedicada ao uso comercial, coñecido como o *Maremagnum*.

Hai unha parte do porto tamén reservada aos cruceiros.

## Orixes do porto 
Ao redor do século IV a.C. Barcelona foi ocupada polos laietanos. Unha tribo dos iberos que habitaban a costa entre os ríos Llobregat e Tordera. Barkeno, en Montjuïc, foi o seu principal asentamento. Esta xente comerciaba coa colonia grega de Empúries, construíron grandes superficies de cereais para este fin.

No século I, os romanos fundaron a colonia de Barcino, no Monte Tàber. A primeira actividade portuaria no lado norte de Montjuïc.

A cidade e as súas actividades marítimas comezaron a florecer realmente e ampliar cando as paredes da cidade de Barcino construíronse logo da invasión dos bárbaros en 263.

500px|thumb|center|O Port Vell

## Véxase tamén
### Ligazóns externas 
*Sitio web oficial do Porto de Barcelona, Port Vell
Salvados

***Salvados*** é un programa de televisión producido por El Terrat, emitido pola cadea laSexta e presentado por Gonzo. Estreouse o 24 de febreiro de 2008 como unha serie de programas especiais temáticos presentados por Jordi Évole. Co inicio da segunda tempada, o 19 de outubro de 2008, abandonou o seu carácter temático e pasou a emitirse semanalmente. O programa evolucionou dende uns inicios nos que o humor era unha das súas principais características até centrarse cada vez máis na información e nas reportaxes sobre temas de actualidade.

## Historia e emisións 
### Primeira etapa 
Na súa primeira etapa, emitiuse como unha serie de especiais co obxectivo de achegarse *con humor e dun xeito fresco, atrevido e sen complexos a algúns dos acontecementos, institucións e hábitos máis arraigados da sociedade española, como a Igrexa, o fútbol, a televisión ou as touradas*. No transcurso desta primeira tempada emitiron os seguintes capítulos: *Salvados por la campaña*, *Salvados por la iglesia*, *Salvados por la Eurocopa*, *Salvados por los toros*, *Salvados por la tele* e *Salvados por las vacaciones*. *Salvados por la campaña* consta de dúas partes, emitidas respectivamente o 24 de febreiro e o 2 de marzo de 2008. Debido ó éxito de audiencia empezaron a gravar máis programas. Tres meses despois sae *Salvados por la Iglesia*, que tamén constaba de dúas partes. A mediados de xuño chega *Salvados por la Eurocopa*, en xullo, polos Sanfermines, chega *Salvados por los Toros*, primeiro programa que consta dunha soa parte. Posteriormente chegaría *Salvados por la Tele*, tamén dunha parte e finalmente *Salvados por las Vacaciones*, coa que conclúen a primeira tempada.

### Segunda etapa 
Trala renovación para unha segunda tempada na cadea, *Salvados* pasou a se converter nun programa de emisión semanal regular e deixou o seu carácter temático. Nesta nova etapa, o programa mantivo algunhas seccións da primeira tempada, como as entrevistas en profundidade, pero tamén se engadiron outras novas.

## Controversias 
* En xuño de 2008 o grupo *HazteOir.org* interpretou que o capítulo sobre a Igrexa Católica era ofensivo e iniciaron un boicot contra o programa. A empresa Heineken cedeu á presión e retirou a súa publicidade de *Salvados*.
* En novembro de 2008, Évole foi ameazado pola FE/La Falange, escisión extremista radicalizada e independente da Falange Española de las JONS, despois do programa emitido con motivo do 20-N, no que o presentador depositaba un ramo de flores coas cores da bandeira republicana na tumba de Franco no Valle de los Caídos.

## Premios 
* **Premio Ondas 2008** á innovación ou á calidade televisiva polo especial *Salvados por la campaña*.
* **Antena de Oro** (2010) a Jordi Évole.
* **Premios Ondas 2011** ó mellor presentador (Jordi Évole).
***Premio Ondas 2013** á Mellor cobertura ou especial informativo.

## Audiencias 
Os datos de audiencias corresponden ós ofrecidos por FormulaTV.

## Notas 
## Véxase tamén 
### Outros artigos 
* Lista de episodios de Salvados

### Ligazóns externas 
* Páxina web oficial do programa
* Programas completos, Salvados, LaSexta
* El Terrat
Batman e Robin

***Batman e Robin*** (en ) é un filme estadounidense dirixido por Joel Schumacher que se estreou en 1997. Estreouse en galego na TVG o 12 de outubro de 2008.

## Sinopse 
Os experimentos do doutor Victor Fries para conserva-la vida da súa esposa con técnicas crioxénicas, orixinaron un erro fatal que o converteu en Míster Frío, un malvado que precisa manter o seu corpo a temperaturas glaciais e que intentará conxelar a tódolos habitantes da cidade de Gotham. Ademais, a tímida botánica Pamela Isley transfórmase na terrible Hedra Velenosa no transcurso dun experimento, quen quererá asasinar a tódolos seres humanos para que as plantas recuperen a súa hexemonía sobre a Terra. Batman e o seu compañeiro Robin deberán enfrontarse a eles para facer fracasar os seus plans.

## Personaxes 
* Arnold Schwarzenegger como Dr. Victor Fries / Mr. Freeze
* George Clooney como Bruce Wayne / Batman
* Chris O'Donnell como Dick Grayson / Robin
* Uma Thurman como Dr. Pamela Isley / Poison Ivy
* Alicia Silverstone como Barbara Wilson / Batgirl
* Michael Gough como Alfred Pennyworth
* Pat Hingle como Comisario James Gordon
* John Glover como Jason Woodrue
* Elle Macpherson como Julie Madison
* Vivica A. Fox como Ms. B. Haven
* Vendela Kirsebom como Nora Fries
* Elizabeth Sanders como Gossip Gerty
* Robert "Jeep" Swenson como Bane
* Michael Paul Chan como Dr. Lee

## Galardóns e nomeamentos 
* 1997: Premio Razzie á peor actriz secundaria. 11 nomeamentos, incluíndo peor filme e director.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en BoxOfficeMojo
Antófitos

Os **antófitos**  (do grego άνθος *ánthos*, "flor" e φυτόν *phytón*, "vexetal", "planta") é un grupo taxonómico, ao que algúns autores adxudican a categoría de división, e que outros consideran como un clado, que comprende a todas as especies das chamadas *plantas con flores*.

É o grupo de seres vivos con maior número de especies coñecidas, ao redor de 275.000, as cales teñen unha enorme importancia para o ser humano e para os animais en xeral. A súa característica máis importante é que presentan unha fecundación dupla.

Os antófitos son anxiospermas e, polo tanto, teñen óvulos encerrados en carpelos. A secuencia evolutiva deste grupo é pouco coñecida, pois faltan os primeiros elementos da cadea, ben porque non se fosilizaron, ben porque evolucionaron moi rapidamente. Comprende as dicotiledóneas e as monocotiledóneas.

Nos últimos tempos considerábanse o grupo como un clado que comprendería as anxiospermas —as anxiospermas actualmente existentes— así como as *Gnetales* e o extinto grupo das *Bennettitales*. Pero detallados estudos morfolóxicos e moleculares demostraron que o grupo non é realmente monofilético, e fixéronse propostas de que as homoloxías florais dos *gnetófitos* e as anxiospermas puideran ter evolucionado en paralelo. Grazas a estes estudos é máis fácil conciliar os datos do reloxo molecular, que suxiren que as anxiospermas diverxeron das ximnospermas hai ao redor de 300 millóns de anos.

Algúns estudos máis recentes utilizan a palabra *antófito* para describir un grupo que inclúe as anxiospermas e unha variedade de fósiles (*Glossopteris*, *Pentoxylon*, Bennettitales e *Caytonia*), pero non as *Gnetales*.

## Notas 
;Referencias

## Véxase tamén 
### Outros artigos
* Anxiospermas
* Dicotiledóneas
* Fanerógamas
* Monocotiledóneas
* Ximnospermas
Consello Nacional Africano Unido

O **Consello Nacional Africano Unido** (CNAU, en inglés **United African National Council** UANC) foi un partido político de Zimbabwe fundado en decembro de 1971 como **Consello Nacional Africano** e dirixido polo bispo metodista Abel Muzorewa en 1974 adoptou o seu actual nome. En 1979 encabezou o goberno logo do acordo entre o primeiro ministro Ian Smith e Muzorewa e a formación dun goberno de unidade nacional pero que non contou co recoñecemento internacional. Nas eleccións de 1980 o CNAU sufriu unha derrota da man da Unión Nacional Africana de Cimbaue - Fronte Patriótica, o partido de Robert Mugabe, quedando fóra do parlamento nas eleccións de 1985 e 1990.
Congreso Nacional Africano de Rodesia do Sur

O **Congreso Nacional Africano de Rodesia do Sur** (CNARS, en inglés *Southern Rhodesia African National Congress* SRANC) foi un partido de Rodesia do Sur (actual Zimbabwe) fundado en 1932 como un partido multiracial por líderes shona e ndebele para loitar contra a discriminación da maioría negra. O seu primeiro líder foi o shona Aaron Jacha e baseábase máis na acción social ca na política. O partido foi languidecendo e practicamente só se mantivo en Bulawayo, onde a activou Joshua Nkomo, o novo líder da formación desde 1952. Nkomo decidido a revitalizar a organización refundouna o 12 de setembro de 1957 cos membros procedentes da vella CNARS e xente nova procedente da Liga Nova Africana (African Youth Ligue) e que marcou o comezo da acción política cara ao autogoberno da maioría negra. O 29 de febreiro de 1959 o goberno de Rodesia do Sur prohibiu a CNARS.

## Notas 
## Véxase tamén 
*Congreso Nacional Africano
*Congreso Nacional Africano de Rodesia do Norte
Epicótilo

[miniatura|200px|Esquema duna [plántula de *Acer* mostrando (en *C* e *D*) o hipocótilo e o **epicótilo**.]]

En terminoloxía botánica, denomínase **epicótilo** a parte do caule da plántula (planta embrionaria) que se está situada por riba do punto de inserción dos cotiledóns. (A que está por debaixo, é o hipocótilo).

Noutras palabras, trátase do primeiro entrenó dunha planta.

Na maioría das plantas o *epicótilo* eventualmente desenvolverase nas follas da planta.

Nas plantas monocotiledóneas, a primeira porción da plántula que emerxe do solo ou da semente é o epicótilo, da que xorden os primeiros gromos e follas.

Nas plantas dicotiledóneas, o hipocótilo é o caule que se ve baixo os cotiledóns murchos, sendo o caule xusto por riba o epicótilo. Nas plántulas de xirasol ou dos pradairos (xénero *Acer*), pode verse a diferenza entre epicótilo e hipocótilo, as dúas partes en que queda dividido o caule polo primeiro par de follas.

## Notas 
## Véxase tamén 
* Plántula
* Hipocótilo
Congreso Nacional Africano de Rodesia do Norte

O **Congreso Nacional Africano de Rodesia do Norte** (CNARD, en inglés **Northern Rhodesian African National Congress**, NRANC) foi un partido político de Rodesia do Norte, actual Zambia, formado en 1948 como **Congreso de Rodesia do Norte** con Godwin Lewanika, un aristócrata de Barotselandia como primeiro presidente, e foi o primeiro partido africano do país. En 1951 mudou de nome so a presidencia de Harry Nkumbula, establecendo lazos co Congreso Nacional Africano de Suráfrica. En 1953 Kenneth Kaunda converteuse no secretario xeral da organización. En 1958 o partido sufriu unha escisión debido a que só unha minoría da poboación negra podía votar, a á máis radical, dirixida polo propio Kaunda que era contraria a participar e decidiu formar outro partido, o Congreso Nacional Africano Zambiano.

## Notas 
## Véxase tamén 
### Outros artigos 
* Congreso Nacional Africano de Rodesia do Sur
Hipocótilo

miniatura|200px|**Esquema do embrión de** *Salix scouleriana*.De arriba a abaixo:*1. Cuberta2. Cotiledón3. Hipocótilo4. Radícula.

Na terminoloxía botánica, o **hipocótilo** é a parte do eixe caulinar do embrión ou da plántula dos antófitos que se encontra por debaixo da inserción dos cotiledóns.

## Etimoloxía 
O termo *hipocótilo* é a adaptación do neoloxismo do latín científico *hypocotylus*, á súa vez tirado do neoloxismo grego ὑποκοτυλών *hypokotylón*, abreviatura de ὑποκοτυληδών, de ὑπό, *hypo* "por baixo de", e κοτυληδών *kotylēdōn*, "cotiledón".

## Formación e evolución 
### Dicotiledóneas 
Nas plantas dicotiledóneas, cando se produce a embrioxénese, a medida que o embrión medra durante a xerminación, envía un gromo cara a abaixo, (a radícula), que se converterá na raíz primaria da planta ao penetrar no solo. 
[miniatura|dereita|200px|Herba medrando na esquerda (unha [monocotiledónea), amosando un só cotiledón, comparada cunha dicotiledónea (dereita).]]
[miniatura|200px|Un [rizoma de xenxibre cultivado.]]

Tras a saída da radícula, o hipocótilo emerxe, cara a arriba, elevando o ápice da plántula (e normalmente tamén a envoltura da semente) sobre o nivel do solo, levando as follas embrionarias ou cotiledóns e a plúmula, que dará orixe ás primeiras follas verdadeiras.

O hipocótilo é o primeiro órgano de expansión da plántula, e desenvólvese até formar o caule da planta.

### Monocotiledóneas 
O desenvolvemento temperán da plántula das plantas monocotiledóneas, como os cerais e outras gramíneas é algo diferente. Unha estrutura chamada *coleóptilo*, esencialmente unha parte do cotiledón, protexe o caule novo e a plúmula en crecermento empuxa cara a arriba a través do solo. Un *mesocótilo* —que é unha parte das plantas novas que se encontra entre a semente (que segue enterrada) e a plúmula— esténdese até a superficie do solo, onde se desenvolven raíces secundarias xusto debaixo da plúmula. Logo pode non desenvolverse máis a raíz principal. O mesocótilo considérase que é parcialmente hipocótilo e parcialmente cotiledón.

Non todas as monocotiledóneas se desenvolven como as gramíneas. A cebola, por exemplo, desenvólvese de maneira similar á primeira secuencia descrita anteriormente, a *testa* (cuberta) e o endospermo (órgano de reserva de alimentos), empuxa cara a arriba estendendo o cotiledón. Máis tarde, a primeira folla verdadeira crece desde o nó entre a radícula e o cotiledón rompendo o cotiledón que semella unha vaíña.

## Órganos de reserva 
Nalgunhas plantas, o hipocótilo medra como un órgano de almacenamiento de alimentos (órgano de reserva). Exemplos son os casos do ciclame, as *Gloxinia* ssp e o apio.

No ciclame, este órgano de reserva é un tubérculo. Outros órganos de reserva son os bulbos, rizomas, raíces tuberosas etc.
## Notas 
## Véxase tamén 
### Bibliografía 
* Font Quer, P. (1993): *Diccionario de Botánica''. 2 vols. Barcelona: Editorial Labor S. A. ISBN 84-335-0078-3.

### Outros artigos 
* Epicótilo
* Plántula
Plaça de les Glòries Catalanes

A **Plaça de les Glòries Catalanes** (en galego: *Praza das Glorias Catalás*), coñecida como **Plaça de les Glòries** ou simplemente **Glòries**, é unha praza de Barcelona. Está situada entre os distritos barceloneses de L'Eixample e Sant Martí.
## Historia 
Inicialmente Ildefons Cerdà dentro do seu plan concibiu a praza como un dos grandes centros de Barcelona, onde conflúen tres dos eixes máis importantes: a Avinguda Diagonal, a Gran Via de les Corts Catalanes e a Avinguda Meridiana.

A ordenación da actual praza corresponde a un proxecto executado entre 1990 e 1992, polos arquitectos Andreu Arriola, Gaspar García, Joan Mas e Artur Juanmartí, co asesoramento do enxeñeiro aeronáutico Adolf Monclús. A reforma significou unha mellora na rede viaria, creando uns viadutos, popularmente coñecido como o *tambor*, e deixando no interior espazo para un parque. No parque hai un conxunto escultórico formado por doce lousas que cada unha evoca un momento glorioso da historia de Cataluña.

Á beira da praza están os Encants Vells (Mercado Fira de Bellcaire), desde 1928.

Actualmente está nun proceso de transformación que acabará en 2014. A remodelación total da praza implicará a urbanización dunha parcela aínda sen urbanizar onde haberá un museo do deseño de Barcelona (Disseny Hub Barcelona) e trasladaranse os Encants Vells. Actualmente desmontouse a cuberta lateral do tambor e pode verse o interior da praza, por onde provisionalmente pasará parte do tráfico.

## Véxase tamén 
### Ligazóns externas 
* Proxecto de reforma da praza no sitio web do concello de Barcelona
Torre Mapfre

250px|miniatura|O Hotel Arts e a Torre Mapfre desde o parque do Putxet
A **Torre Mapfre** é un rañaceos da cidade de Barcelona, propiedade da aseguradora Mapfre. É, xunto coa súa torre xemelga do Hotel Arts, o edificio máis alto de Cataluña e un dos máis altos de España.

## Situación 
A torre Mapfre atópase xunto á praia e o Port Olímpic de Barcelona, en primeira liña de mar, no distrito de Sant Martí. As torres forman parte da Vila Olímpica del Poblenou, construída con motivo dos Xogos Olímpicos de Barcelona 1992.

## Historia 
Ambos os edificios foron construídos en 1992 e convertéronse así nun dos emblemas da remodelación urbanística da cidade motivada pola celebración das Olimpiadas. O conxunto formado polas dúas torres complétase coa monumental escultura Peix d'or (*Peixe de ouro*) de Frank Gehry. A torre do Hotel Arts foi deseñada polo grupo SOM. Detrás áchanse os xardíns de Atlanta, nos que destaca a cheminea de Can Folch, que queda como recordo do pasado industrial da zona, e un grupo de edificios en forma de elipse, obra do equipo de arquitectos Martorell, Bohigas, Mackay e Puigdomènech, o complexo urbano do que forman parten as torres. Os arquitectos que deseñaron a Torre Mapfre son Iñigo Ortiz e Enrique León.

Este rañaceos chegou a ser o segundo máis alto de España, logo da Torre Picasso de Madrid, ata que foi construído o Gran Hotel Bali, en Benidorm, que pasou a ser o máis alto. Co paso dos anos foi perdendo máis posicións, pero continúa sendo o máis alto de Barcelona e Cataluña.

## Características 
O edificio ten 40 plantas, mide 154 metros e é visible desde toda a cidade. As fiestras do rañaceos reflicten o chan, co que adquire o aspecto dun espello xigantesco. Na planta baixa atópase un centro comercial. Como o seu propio nome indica, a torre está en gran parte ocupada polas oficinas de Mapfre, unha das maiores compañías de seguros de España, aínda que tamén alberga oficinas doutras empresas, entre outras: Madrid Leasing (Caja Madrid), URSSA Mondragón Corporación Cooperativa, Flex Advertising S.L. (Flex Multimedia Group LTD), Oriol Bohigues, Necso, Uniland Cementera S.A, Cementos Portland Valderrivas, Condal Grues, Otis España / Zardoya Otis, Texsa S.A, Dorlet, Europerfil ou Oliver Wyman.

Na súa azotea posúe un heliporto visible só desde o aire, e que é para urxencias.

## Véxase tamén 
### Ligazóns externas 
* Información gráfica e técnica da Torre Mapfre
Yankee Hotel Foxtrot

***Yankee Hotel Foxtrot*** é un álbum da banda estadounidense de rock alternativo Wilco, publicado o 23 de abril do 2002 a través do selo Nonesuch Records. O disco completouse no ano 2001, pero Reprise Records, un selo do Warner Music Group, negouse a editalo. Wilco conseguiu os dereitos do traballo cando abandonou Reprise e no mes de setembro puxo o álbum en *streaming* na súa páxina web. Wilco asiou con Nonesuch Records (outro seo de Warner) en novembro, e o disco publicouse oficilmente en abril do ano seguinte.

## Listaxe de cancións 
Todas as letras por Jeff Tweedy; toda a música por Tweedy e Jay Bennett agás onde se indique.

# "I Am Trying to Break Your Heart" (Tweedy) – 6:57
# "Kamera" – 3:29
# "Radio Cure" – 5:08
# "War on War" – 3:47
# "Jesus, Etc." – 3:50
# "Ashes of American Flags" – 4:43
# "Heavy Metal Drummer" (Tweedy) – 3:08
# "I'm the Man Who Loves You" – 3:55
# "Pot Kettle Black" – 4:00
# "Poor Places" – 5:15
# "Reservations" (Tweedy) – 7:22
Giovanni Spadolini

**Giovanni Spadolini** (nado o 21 de xuño de 1925 e finado o 4 de agosto de 1994) foi un político liberal italiano, membro do Partido Republicano Italiano. Desempeñouse como Presidente do Consello de Ministros de Italia entre 1989 e 1990, o último Primeiro Ministro non pertencente ao Partido Demócrata Cristián.

Entre 1987 e 1994 foi o Presidente do Senado Italiano, logo da vitoria de Silvio Berlusconi, perdeu por un voto (159-158) a presidencia da cámara dos deputados, sendo gañada por Carlo Scognamiglio Pasini.

Morreu anos máis tarde, o 4 de agosto de 1994.
A Ghost Is Born

***A Ghost Is Born*** é o quinto álbum da banda estadounidense de rock alternativo Wilco, publicado o 22 de xuño do 2004 a través do selo Nonesuch Records. Neste disco o seu vocalista Jeff Tweedy aaparece como guitarra principal máis que en traballos anteriores. A anda puxo *A Ghost Is Born* en *streaming* de xeito gratuíto.

## Listaxe de cancións 
Todos os temas por Jeff Tweedy agás onde se indique.

# "At Least That's What You Said" – 5:33
# "Hell Is Chrome" (Tweedy, Mikael Jorgensen) – 4:38
# "Spiders (Kidsmoke)" – 10:46
# "Muzzle of Bees" – 4:56
# "Hummingbird" – 3:11
# "Handshake Drugs" – 6:07
# "Wishful Thinking" (Tweedy, Glenn Kotche) – 4:41
# "Company in My Back" – 3:46
# "I'm a Wheel" – 2:37
# "Theologians" (Tweedy, Jorgensen, Girard) – 3:36
# "Less Than You Think" (Tweedy, John Stirratt, Kotche, Jorgensen, Leroy Bach, Jim O'Rourke) – 15:04
# "The Late Greats" – 2:31
Kosmos 1026

**Kosmos 1026** (Космос 1026 en ruso), tamén denominado **Energia 2** ou **Energiya 2**, foi un satélite artificial soviético lanzado o 2 de xullo de 1978 mediante un foguete Soiuz U desde o cosmódromo de Baikonur.

## Características 
Kosmos 1026 foi o segundo membro (de dous, sendo o outro o Interkosmos 6) da serie de satélites *Energiya*, adicado ó estudo da magnetosfera e a atmosfera superior terrestre e dos raios cósmicos e os meteoroides no espazo próximo á Terra.

Foi inxectado nunha órbita inicial de 261&nbsp;km de apoxeo e 209&nbsp;km de perixeo, cunha inclinación orbital de 51,8 graos e un período de 89,0 minutos. Reentrou na atmosfera de maneira controlada o 6 de xullo de 1978.

O deseño do satélite estaba baseado no das cápsulas Vostok e regresou á Terra tras catro días de misión, devolvendo sans e salvos algúns instrumentos e rexistros para o seu estudo.

## Notas 
## Véxase tamén 
### Outros artigos 
* Interkosmos 6
Barrio, Pardavedra, A Bola

**Barrio** é un lugar da parroquia de Pardavedra no concello ourensán da Bola na comarca da Terra de Celanova. Segundo o INE e o IGE en 2011 tiña tres habitantes (un home e dúas mulleres), a mesma cantidade ca en 2010.

## Lugares e parroquias 
### Lugares de Pardavedra 
### Parroquias da Bola 
## Notas
Casanova, Pardavedra, A Bola

**Casanova** é un lugar da parroquia de Pardavedra no concello ourensán da Bola na comarca da Terra de Celanova. Tiña 23 habitantes no ano 2011 segundo datos do INE e do IGE, dos cales 13 eran homes e 10 mulleres. Iso supón unha diminución da poboación respecto a 2010, cando tiña 24 habitantes (14 homes e 10 mulleres).
## Lugares e parroquias 
### Lugares de Pardavedra 
### Parroquias da Bola 
## Notas
Ana Drago

**Ana Isabel Drago Lobato**, nada en Vila Real de Santo António o 28 de agosto de 1975, é unha socióloga e política portuguesa.

## Traxectoria 
Formouse na Universidade de Coímbra. De estudante, colaborou en diversas actividades asociativas da Asociación Académica de Coimbra, onde foi xornalista do Jornal Universitário e da Rádio Universidade de Coímbra.

É Deputada na Assembleia da República electa polo Bloco de Esquerda.

Foi coautora do programa televisivo *Conversa Privada* xuntamente con Daniel Sampaio.

## Obras publicadas 
* "Agitar Antes de Ousar: O Movimento Estudantil Anti-Propinas", 2003, Edições Afrontamento, Porto

## Véxase tamén 
### Ligazóns externas 
* *Parlamento.pt: Deputados e Grupos Parlamentares* "Ana Drago / Partido: BE"
* *BE Grupo Parlamentar* "Ana Drago"
Mar Regueras

**Mar Regueras**, nada en Barcelona o 11 de abril de 1970, é unha actriz catalá.

## Traxectoria 
É Licenciada no Instituto do Teatro de Barcelona, ten estudos cinematográficos con Francisco Pino. Tamén se formou no Institut Superior de Dansa de Barcelona (clásica, contemporánea, jazz..) e é adestradora Nacional de Ximnasia Rítmica. E é doma clásica no Centro de Adestramento Víctor Álvarez.

Participou en varios programas de TVE, como *El Grand Prix del verano*, *Música sí* ou *El semáforo*, tamén nalgúns programas da televisión autonómica catalá TV3.

Iniciada no teatro, a súa primeira incursión como actriz en televisión foi cun papel recorrente na serie *El comisario*, de Telecinco. En cine debutou con *Mi casa es tu casa*.

Conseguiu unha candidatura na XVII edición dos Premios Goya, como Mellor actriz de repartimento polo seu papel na película *Rencor*.

Tivo unha relación con Toni Cantó da cal naceu a súa filla, Violeta, o 1 de novembro de 2006.

## Filmografía 
### Cine 
* 2007: *Los Totenwackers*
* 2006: *GAL*
* 2005: *Ninette*
* 2005: *Volando voy*
* 2003: *Sin hogar*
* 2003: *La flaqueza del bolchevique*
* 2002: *Rencor*
* 2001: *Mi casa es tu casa*

### Televisión 
* 2015: *Sin identidad*. Antena 3.
* 2012: *Hospital Central*. Telecinco. Como Manuela.
* 2011: *Tita Cervera. La baronesa*. Telecinco.
* 2011: *Los misterios de Laura* (Caps. 18 e 19). La 1.
* 2011: *Ángel o demonio* (Cap. 6). Telecinco.
* 2008: *Buscando al hombre perfecto*. Telefilm. Canal Sur. Como Virginia.
* 2007-2009: *Herederos*. La 1. Como Julia Orozco Argenta.
* 2006: *Àngels i Sants*. TV3.
* 2005: *Lobos*. Antena 3. Como Mara Lobo.
* 2004-2005: *De moda*. FORTA.
* 2003: *Sin hogar*. Telefilm.
* 1999-2002: *El comisario*. Telecinco. Como Lola Écija.
* 1999: *A las once en casa*. La 1.
* 1997-1998: *Música sí*. La 1. Presentadora.
* 1996-1997: *Gran Prix del Verano*. La 1. Copresentadora.

### Teatro 
* 2010-2012: *La guerra de los Rose*
* 2000: *Top Dogs*
* 1999: *Chicago*
* 1993-1994: *Golfus de Roma*
* 1992: *Cabaret*

## Notas 
## Véxase tamén 
### Ligazóns externas 
* Sitio web de Mar Regueras
Jean-Luc Mélenchon

**Jean-Luc Mélenchon**, nado en Tánxer o 19 de agosto de 1951, é un político francés, eurodeputado e co-presidente do Partido de Esquerda. Electo local de Massy e logo do departamento de Essonne a partir de 1983, foi elixido senador de Essonne en 1986 e reelixido en 1995 e 2004. Foi despois elixido eurodeputado na Circunscrición do Suroeste de París en 2009, baixo a bandexa da Fronte de Esquerda, que comprende o Partido Comunista Francés, o Partido de Esquerda e Esquerda Unitaria.

Jean-Luc Mélenchon foi ministro de Ensinanza profesional de 2000 até o 2002, baixo o goberno de cohabitación do primeiro ministro socialista Lionel Jospin. No Partido socialista, formou parte da ala esquerda, até que no Congreso de Reims de novembro de 2008, decide deixar o partido para crear o Partido de Esquerda. Foi presidente da oficina nacional do Partido de Esquerda, sendo actualmente o co-presidente, con Martine Billard. O 21 de xaneiro de 2011, oficializa a súa candidatura nas eleccións presidenciais de Francia de 2012 como candidato da Fronte de Esquerda.

## Obra 
* *À la conquête du chaos* (1991)
* *Rocard, le rendez-vous manqué* (1994)
* *Le Nouvel Âge du capitalisme* (1998)
* *Pour la république sociale* (2002)
* *Causes républicaines* (2004) (reedición de textos publicados en *Le Monde*, *Marianne*, *Politis*, *La Nouvelle Revue socialiste*, *À Gauche*, e outros.)
* *En quête de gauche* (2007)
* *Laïcité : réplique au discours de Nicolas Sarkozy, chanoine de Latran* (2008)
* ''L'Autre Gauche* (2009)
* *Qu'ils s'en aillent tous'' (2010)

## Notas 
## Véxase tamén 
* Blog de Jean-Luc Mélenchon
Fronte de Esquerda

A **Fronte de Esquerda** (en francés **Front de gauche**) é unha coalición política francesa de esquerdas entre o Partido Comunista Francés e o Partido de Esquerda, entre outros. Creada inicialmente de cara ás eleccións europeas de 2009, mantívose para as rexionais de 2010 e as presidenciais de 2012, nas que o seu candidato foi Jean-Luc Mélenchon.
## Conformación 
Nas eleccións presidenciais de Francia de 2012 estivo conformado por: 
* O Partido Comunista Francés.
* O Partido de Esquerda.
* Esquerda Unitaria, escisión do Novo Partido Anticapitalista partidaria de participar na coalición.
* A Federación para unha alternativa social e ecolóxica.
* República e Socialismo, escisión do Movemento Republicano e Cidadán.
* Converxencia e Alternativa, unha corrente interna do Novo Partido Anticapitalista.
* O Partido Comunista dos Obreiros de Francia.

## Notas 
## Véxase tamén 
* *Frontdegauche.eu*. Web oficial.
Oxén, Podentes, A Bola

**Oxén** é un lugar da parroquia de Podentes no concello ourensán da Bola na comarca da Terra de Celanova. Segundo o INE e do IGE en 2011 tiña 18 habitantes (oito homes e dez mulleres), tres máis ca en 2010 (6 homes e 9 mulleres).

Está situado a carón de Oxén (Olás de Vilariño, A Merca), formando dous núcleos claramente diferenciados.

## Lugares e parroquias 
### Lugares de Podentes 
### Parroquias da Bola 
## Notas
Xaime Subiela

**Xaime Subiela**, nado en Chantada o 6 de xullo de 1969, é un politicólogo galego.

## Traxectoria 
Licenciado en Ciencias Políticas e da Administración pola Universidade de Santiago de Compostela (1996). En 1999 fundou a empresa-cooperativa Cidadanía, Rede de Aplicacións Sociais. Traballou como investigador social e consultor público en temas relacionados coa participación cidadá, planificación estratéxica, normalización lingüística, desenvolvemento sustentable e cultura. Foi Vicedecano do Colexio de politicólogos/as e sociólogos/as de Galicia. É colaborador da Radio Galega e da revista *Tempos Novos*. Foi Premio Ramón Piñeiro de Ensaio 2012 coa obra *Para que nos serve Galiza?*.

## Obras 
### Ensaio 
* *Para que nos serve Galiza?*, 2013, Galaxia.

### Obras colectivas 
* *A normalización lingüística a debate*, 2002, Edicións Xerais. Canda a Henrique Monteagudo, Socorro García Conde e Héctor López Ruíz de Castro.

## Notas 
## Véxase tamén 
### Ligazóns externas 
* Blog do autor
* A nación aberta
* Artigos en *Praza Pública*
Hotel Arts

O **Hotel Arts** é un dos edificios máis emblemáticos da cidade de Barcelona, en España. Foi construído entre 1988 e 1992 na entrada do Port Olímpic con motivo dos Xogos Olímpicos de 1992, e preside aquela zona da cidade xunto coa veciña Torre Mapfre, que ten a mesma altura.

Ambos rañaceos son, con 154 metros de altura, os máis altos de Barcelona e de Cataluña. O conxunto formado polas dúas torres complétase coa monumental escultura Peix d'or (*Peixe de ouro*) de Frank Gehry.

## Características 
É unha torre de vidro de cores verdes e grises, de 44 plantas, rodeada dunha estrutura de ferro de cor branca, que foi deseñada polo arquitecto Bruce Graham, propiedade de Deutsche Bank e sede dun luxoso hotel de cinco estrelas da cadea Ritz-Carlton, que abriu as súas portas en 1994. Integra tamén 27 apartamentos de luxo, todos dúplex, dunha, dúas ou tres habitacións, con cociña e comedor, que ocupan as nove últimas plantas. Algún dos apartamentos tamén teñen terraza.

No último piso hai un restaurante que leva o cociñeiro Sergi Arola, antigo alumno de Ferran Adrià. No punto máis alto da torre hai instalada unha cámara de TV3.
## Notas 
## Véxase tamén 
### Ligazóns externas 
* Sitio web do Hotel Arts .
As Mamoelas, Sorga, A Bola

**As Mamoelas** é un lugar da parroquia de Sorga no concello ourensán da Bola na comarca da Terra de Celanova. Segundo o INE e o IGE en 2011 tiña 19 habitantes (dez homes e nove mulleres), dous máis ca en 2010 (9 homes e 8 mulleres).

## Lugares e parroquias 
### Lugares de Sorga 
### Parroquias da Bola 
## Notas
O Outeiro, Sorga, A Bola

**O Outeiro** é un lugar da parroquia de Sorga no concello ourensán da Bola na comarca da Terra de Celanova. Tiña 4 habitantes no ano 2011 segundo datos do INE e do IGE, dos cales 2 eran homes e 2 mulleres. Iso supón un mantemento da poboación respecto a 2010, cando tiña 4 habitantes (2 homes e 2 mulleres).

## Toponimia 
A orixe do topónimo é o latín , que é unha parte alta ou elevación do terreo.

## Lugares e parroquias 
### Lugares de Sorga 
### Parroquias da Bola 
## Notas
Eliseo Ruiz de Cortázar

**Eliseo Ruiz de Cortázar**, máis coñecido como **Cuco**, nado en Ferrol o 8 de marzo de 1931 e finado na mesma cidade o 23 de abril de 1978, foi un crego próximo ao movemento obreiro.

## Traxectoria 
Estudou a carreira de perito mercantil e comezou a traballar na empresa da súa familia no porto de Ferrol. Posteriormente licenciouse en Filosofía e Teoloxía na Universidade Pontificia de Salamanca . Ordenouse sacerdote o 15 de xullo de 1962 e volveu a Ferrol, onde exerceu en Santa Marta de Ortigueira e na concatedral de San Xiao de Ferrol.

En 1970 trasladouse a Madrid, onde se fixo cargo da Consellería Nacional da JOC, e regresou a Galicia en 1974. Exerceu principalmente en San Xiao, que era a súa parroquia natal e en San Pío X de Caranza, ata a súa morte por unha doenza hepática o 23 de abril de 1978, aos 47 anos de idade.

## Notas 
## Véxase tamén 
### Ligazóns externas 
* Biografía de Eliseo Ruiz
Eichiro Oda

**Eichiro Oda** (尾田 栄一郎, *Oda Eiichirō*), nado o 1 de xaneiro de 1975 na prefectura de Kumamoto no Xapón, é debuxante de manga, coñecido por ser o creador de *One Piece*, que é a serie manga máis vendida de todos os tempos.

## Traxectoria
Cando era neno, Oda inpirouse nos traballos de Akira Toriyama e aspiraba a ser un debuxante de manga. Ademais, o seu interese polos piratas vénlle da célebre serie Vickie, o viquingo.

Ao cumprir dezasete anos, Oda presentou o seu primeiro traballo, *Wanted!*, e gañou varios premios, incluíndo o segundo posto no concurso Tezuka Award. Isto introduciuno na revista Weekly Shonen Jump, empezando a traballar como asistente de Shinobu Kaitani na serie *Suizan Police Gang*, para logo estar nas *Jungle King Tar-chan* e ''Mizu no Tomodachi Kappaman', de Masaya Tokuhiro, o que lle influenciou bastante no seu estilo artístico.

Con dezanove anos gañou o premio Hop Step Award for New Artists. Nestes tempos, debuxou dúas historias curtas de piratas, chamadas *Romance Dawn* que foron publicadas entre os anos 1996 e 1997. *Romance Dawn* presentaba a historia de Monkey. D Ruffy, que se había converter despois no protagonista de One Piece. Esta apareceu no ano 1997 por vez primeira na Weekly Shonen Jump, e axiña acadou sona por todo o Xapón. A súa meirande influencia é Akira Toriyama, creador de Dragon Ball e de O doutor Slump e Arale. 
## Obras 
* Wanted! (1992).
* Un agasallo de Deus desde o futuro (1993).
* Ikki Yakou (1993).
* Monstros (1994).
* Romance Dawn (1996).
* One Piece (desde 1997).
* Wanted! (1998, na *Colección de Historias Curtas*).
* Dragon Ball x One Piece: Cross Epoch (2007).
* One Piece x Toriko (2011).

## Popularidade 
No ano 2008, nunha enquisa da empresa Oricon, Oda foi elixido como o quinto debuxante de manga favorito do Xapón, compartindo posto con Yoshichiro Togashi, creador de *YuYu Hakusho* e *Hunter × Hunter*.
Manuel García Maceira

**Manuel García Maceira**, nado en Tui o 21 de decembro de 1816 e finado no mesmo concello en outubro de 1891, foi un político galego.

## Traxectoria 
Foi Colexial de Fonseca en Compostela. Doutorouse en Teoloxía na Universidade de Salamanca e acadou as cátedras de lingua hebrea nas Universidades de Salamanca e Madrid.

Retornou a Tui para facerse cargo das industrias familiares, principalmente a sociedade Andrés Maceira Hermanos, que abranguía cambio e bolsa, fábricas de serrar madeira, de curtidos, de lencería, transporte de vapores polo río, obras públicas etc.

Foi deputado conservador polo distrito de Tui nas lexislaturas 1853-1854, 1857-1858 e 1858-1863. Nas eleccións xerais de 1858 enfrontouse a José Fernández de la Hoz, que fora ministro de Graza e Xustiza, e foi derrotado, se ben as eleccións foron anuladas polas múltiples irregularidades realizadas por ambos os candidatos. Finou en Tui en outubro de 1891.

## Notas 
## Véxase tamén 
### Ligazóns externas 
* A casa dos Maceira 
* Xenealoxía García Maceira, Manuel
Partido Africano da Independencia

O **Partido Africano da Independencia** (PAI, en francés ''Parti Africain de l'Indépendance'') foi un partido comunista da África Occidental Francesa fundado en Thiès (Senegal) en 1957, máis tarde ao acceder os diversos países da  AOF á independencia o PAI disolveuse e as seccións territoriais do PAI convertéronse en partidos independentes. Foi o primeiro partido da AOF en demandar inequivocamente a independencia de Francia.. No Senegal o PAI prohibiuse o 1 de agosto de 1960.

## Organizacións sucesoras 
:Senegal
* Partido da Independencia e do Traballo 
* Partido Africano da Indepencia, escisión do anterior formada en 1976
* Liga Democrática/Movemento polo Partido do Traballo, en orixe escisión das mocidades do PIT recoñecido oficialmente en 1981

:Alto Volta/Burkina Faso
*O PAI acadou éxito por medio da fronte da Liga Patriótica para o Desenvolvemento (LIPAD), formación xa disolta e o PAI está dividido desde 1999 en dúas faccións:
* Partido Africano da Independencia, dirixido por Philippe Ouédraogo
* Partido Africano da Independencia (Touré), dirixido por Soumane Touré

## Notas
Joseph Garcia

**Joseph Garcia**, nado en 1967, é un historiador e político xibraltareño, e o actual líder do Partido Liberal de Xibraltar (GLP) e Viceministro xefe do Goberno de Xibraltar. O GLP controla tres dos 17 asentos no Parlamento de Xibraltar tras as eleccións xerais de 2011 e está no goberno cos seus aliados políticos, o Partido Socialista Laborista de Xibraltar (GSLP).

## Educación 
Dr. Garcia é graduado da Universidade de Hull cunha licenciatura con honras de primeira clase en Historia e obtivo un doutoramento sobre «O desenvolvemento político e constitucional de Xibraltar».

## Carreira política 
Garcia foi líder do GLP dende 1992 e foi elixido por primeira vez na entón Casa de Asemblea de Xibraltar tras unha elección parcial. El serviu como ministro na sombra de Turismo e asuntos comerciais de 1999 a 2000.

Garcia apoia o *Panorama*, que é un xornal xibraltareño. O seu pai, Joe, traballou como editor do diario.

## Notas 
## Véxase tamén 
### Ligazóns externas 
* Entrevista con o Dr. Joseph Garcia
Alexis Tsipras

**Alexis Tsipras** (en grego Αλέξης Τσίπρας), nado en Atenas o 28 de xullo de 1974, é un político grego e membro do seu Parlamento, líder da Coalición da Esquerda Radical (SYRIZA) e presidente de Synaspismos (SYN), partido político que forma parte de dita coalición. Tras o seu grupo SYRIZA gañar as eleccións gregas do 25 de xaneiro do 2015 e logo de pactar coa formación ANEL converteuse en primeiro ministro do país heleno, ata a convocatoria de eleccións anticipadas o 27 de agosto de 2015.

## Traxectoria 
Estudou enxeñaría civil na Universidade Técnica Nacional de Atenas. Tras diplomarse en 2000, iniciou uns estudos sobre planificación territorial no marco dun programa interdepartamental da súa universidade, como tamén empezou a traballar como enxeñeiro civil no sector da construción.

Afiliouse ás Xuventudes Comunistas a finais dos anos 80. A comezos dos anos 90, mentres era alumno no Liceo de Ambelokipi, foi moi activo politicamente na rebelión dos alumnos de instituto contra unha lei controvertida do Ministro de Educación e Asuntos Relixiosos daquela época, Vasilis Kontogiannopoulos. Converteuse rapidamente en membro influente do movemento contestatario tras a súa participación nunha entrevista en televisión coa xornalista Anna Panagiotarea.

Como estudante da Universidade uniuse ás filas do movemento de renovación da esquerda e foi membro do Consello Executivo da Unión da Facultade de Enxeñaría Civil de Atenas e tamén foi representante dos estudantes no Claustro Universitario. Foi elixido membro do Consello Central da Unión Nacional de Estudantes de Grecia (EFEE) durante o período 1995-1997.

En 1999 foi elixido secretario da Xuventude de Synaspismos, cargo que ocupou até o 3º congreso da organización en marzo de 2003. Como secretario das Xuventudes de Synaspismos tomou parte activa no proceso de creación do Foro Social Grego e asistiu a todas as marchas e protestas internacionais contra a globalización neoliberal. No 4º congreso de Synaspismos en decembro de 2004, foi elixido membro do comité central do partido político, onde foi responsable das cuestións de educación e xuventude.

Nas eleccións de 2006 foi candidato a alcalde de Atenas, co apoio de Synaspismos e as forzas aliadas de SYRIZA. Encabezou a lista *Ανοιχτή Πόλη* (Cidade Aberta), quedando terceiro despois dos candidatos de Nova Democracia e PASOK cun apoio do 10,5% e catro concelleiros. Foi elixido para o cargo de presidente de Synaspismos durante o 5º Congreso do Partido en febreiro de 2008. Foi elixido membro do Parlamento nas eleccións nacionais en 2009 e desde entón dirixiu o grupo parlamentario SYRIZA.

## Notas 
## Véxase tamén 
### Ligazóns externas 
* Biografía oficial en Synaspismos 
* Movemento local Ανοιχτή Πόλη (Cidade Aberta)
Bárbara Muñoz

**Bárbara Muñoz**, nada en Madrid o 7 de setembro de 1983, é unha actriz española.

## Biografía 
Cursou os seus estudos no Colexio Santa María del Valle. Alcanzou popularidade a raíz do seu papel da enfermeira Alicia Monasterio en *Hospital Central*, serie á que se incorpora no ano 2006. Antes, en 2004, participara nun episodio interpretando un personaxe distinto. Tamén colaborara en varios episodios de *Los Serrano* e formara parte do elenco da serie xuvenil *Corta-t* de Cuatro.

En cine, debutou en 2003 coa película *Cosas de brujas*, de José Miguel Juárez. A esta seguíronlle *Besos de gato*, de Rafael Alcázar no mesmo ano; *Banal* (2006), curtametraxe de David Planell e *La máquina de bailar* (2006), de Óscar Aibar.

## Filmografía 
### Televisión 
* *Hospital Central* (2006-2012). Telecinco. Como Alicia Monasterio.
* *Corta-t* (2005-2006). Cuatro. Como Camino.
* *Hospital Central* (2004). Telecinco. Como Julia.
* *Los Serrano* (2003). Telecinco.

### Cine 
* *La máquina de bailar* (2006). Como Lara.
* *Banal* (2006). Como Ainoa.
* *Besos de gato* (2003)
* *Cosas de brujas* (2003)
Hemo A

O **hemo A** é un complexo de coordinación de tipo hemo, que consta dun ligando macrocíclico chamado porfirina, quelado a un ión ferro. O hemo A é unha biomolécula producida por moitos organismos. Está presente, por exemplo, na citocromo c oxidase. Os detalles dos substituítes colgados do anel diferénciano doutros hemos.

## Relación con outros hemos 
O hemo A difire do hemo B en que o grupo metilo que ten este último unido ao anel na posición 8 está oxidado a grupo formilo no hemo A, e en que ten un grupo hidroxietilfarnesil (unha cadea isoprenoide) unida á cadea lateral vinilo na posición 2 do anel do tetrapirrol. O hemo A parécese ao hemo O en que ten igual ca el esta adición farnesilo na posición 2, pero o hemo O carece do grupo formilo en posición 8 (conserva o metilo). A estrutura correcta do hemo A, baseada en experimentos de Resonancia Magnética nuclear (NMR) e IR da forma reducida, con Fe(II), do hemo, foi publicada en 1975.

## Historia 
O hemo A foi illado por primeira vez polo bioquímico alemán Otto Warburg en 1951, que demostrou que era un activo compoñente da metaloproteína integral de membrana citocromo c oxidase.

## Estereoquímica 
A resolución da cuestión estrutural final sobre a configuración xeométrica exacta no primeiro carbono na posición 3 do anel I, que é o carbono unido ao grupo hidroxilo, publicouse recentemente, e tratábase dunha configuración S quiral.

Igual ca o hemo B, o hemo A está a miúdo unido a unha apoproteína por medio de enlaces coordinados entre o ferro hémico e unha cadea lateral de aminoácido conservada. Na importante proteína respiratoria citocromo c oxidase (CCO) este ligando 5 do hemo A no centro de reacción co oxíxeno é un grupo histidil. Este é un ligando común en moitas hemoproteínas, como a hemoglobina e a mioglobina.

[350px|miniatura|dereita|Hemo a da cictocromo c oxidase, unido por dous residuos de [histidina (en rosa)]]

Un exemplo de metaloproteína que conteña hemo A é a citocromo c oxidase. Esta proteína enormemente complicada contén hemo A en dous sitios diferentes, cada un cunha función distinta. O ferro do hemo A do citocromo a está hexacoordinado, é dicir, unido a outros seis átomos. O ferro do hemo A do citocromo a3 (que tamén forma parte do complexo) está ás veces unido a cinco átomos e deixa o sesto sitio dispoñible para que se una alí o oxíxeno molecular (O2).

## Notas 
## Véxase tamén 
### Outros artigos 
* Hemo, Hemo B, Hemo C, Hemo O
* Hemoproteína
* Citocromo c oxidase (Complexo IV da respiración celular)
Pousa, Sorga, A Bola

**Pousa** é un lugar da parroquia de Sorga no concello ourensán da Bola na comarca da Terra de Celanova. Tiña 10 habitantes no ano 2011 segundo datos do INE e do IGE, dos cales 3 eran homes e 7 mulleres. Iso supón unha diminución da poboación respecto a 2010, cando tiña 12 habitantes (4 homes e 8 mulleres).
## Lugares e parroquias 
### Lugares de Sorga 
### Parroquias da Bola 
## Notas